**АКАФИСТ ПРЕСВЯТОЙ БОГОРОДИЦЕ ПЕРЕД ИКОНОЙ «ВОСПИТАНИЕ»**

Кондак 1

Взбранной Воеводе и благой Воспитательнице рода христианского, яко избавльшеся от злых, благодарственная восписуем Ти раби Твои, но яко имущая державу непобедимую, от всяких бед моих чад свободи, да со слезами зову Ти:

**Воспитай чад моих (имена) достойна Небеснаго Царствия и наследниками вечных благ их сотвори.**

Икос 1

Ангела с небесе послати чадам моим исходатайствуй, Пресвятая, у Сына Твоего и Бога, якоже и Тебе послан бысть хранитель прекрепкий — Гавриил Архангел, и сподоби мя взывати Тебе сице:

* Воспитай чад моих земными ангелами;
* Воспитай чад моих небесными человеками.
* Воспитай чад моих Твоими рабами;
* Воспитай чад моих зовуща Тебе: «Радуйся, Благодатная, Господь с Тобою».

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 2

Видяще мое матернее моление о чадах моих, у Тебе Единей помощи просяще: возьми их под Свой честный и милосердный покров, да воззовут Богу: **Аллилуия.**

Икос 2

Разум чадам моим посли, како добре Ти послужити и наполнити сердца их премудростию небесной, подаяй одну ея возлюбити, земное же паче презрети, и не возбрани устом моим вопити таковая:

* Воспитай чад моих мудрыми, яко есть змии, и простыми, яко голубицы;
* Воспитай чад моих имущими разум на доброе и не имущими на грех.
* Воспитай чад моих премудрыми противу козней диавольских;
* Воспитай чад моих устрояющими мудре житие свое по образу святых.
* Воспитай чад моих питающе их млеком премудрости Божией и сокровенной да взыскуют ю во всем житии своем;

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 3

Сила Вышняго да осенит чад моих Твоего ради неусыпнаго предстательства пред Сыном Твоим, и по сем познавше Твое матернее милосердие ко всем, к Богу с верою притекающим, воззовут к Богу: **Аллилуиа.**

Икос 3

Имуще от Бога чад моих, не хочу узрети их в муке вечной пребывающа, паче записанных в Книге Жизни и наследующих живот вечный. Сего ради, Пречистая Дево, приклони ухо к молению моему, взывая Тебе:

* Воспитай чад моих, во еже избегнути вечных мук;
* Воспитай чад моих наследовати живот вечный.
* Воспитай чад моих проводити путь жития в покаянии;
* Воспитай чад моих претрудно стяжающих благодать Духа Святаго.
* Воспитай чад моих употребляющими усилие восхитити Царствие Небесное;
* Воспитай чад моих, еже быти записани в Книгу Жизни.

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 4

Бурю внутрь имея помышлений сумнительных, восходящи пояти чад моих в живот вечный, рыдаю, да, воспомянув Твои милости пребогатыя, во уповании и умилении сердца пою Сыну: **Аллилуиа.**

Икос 4

Слышаще глас Твой, глаголющий Сыну Твоему: «Данных мне Тобою в удел сохраняй во веки», простираю руце мои и сердце к Твоему милосердию, да возмеши чад Моих в раби Своя и исполниши прошения моя таковая:

* Воспитай чад моих в уделе Твоем пресвятом;
* Воспитай чад моих со всеми Твоими святыми.
* Воспитай чад моих рабами, творящими вся Твоя повеления;
* Воспитай чад моих шествующа узким путем заповедей Сына Твоего во Иерусалим горний.
* Воспитай чад моих ищущими помощи у Тебе Единой;
* Воспитай чад моих для принятия в живот вечный.

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 5

Звезда утренняя, сиречь Сын Твой, Пресвятая Дево, да возсияет светом невечерним в сердцах чад моих, во еже воззвати им Богу: **Аллилуиа.**

Икос 5

Видяще мое прилежное моление, возносимое во славу Твою, аки фимиам благовонный, не отврати лица Твоего от моих чад, аще они отвратятся Тебе, но паче услыши глаголы уст моих, вопиюще Тебе:

* Воспитай чад моих нищими духом, яко тех есть Царство Небесное;
* Воспитай чад моих плачущими, яко тии утешатся.
* Воспитай чад моих кроткими, яко тии наследят землю;
* Воспитай чад моих алчущими и жаждущими правды, яко тии насытятся.
* Воспитай чад моих милостивыми, яко тии помилованы будут;
* Воспитай чад моих чистыми сердцем, яко тии Бога узрят.
* Воспитай чад моих миротворцами, яко тии Сынове Божии нарекутся;

 **Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 6

Проповедует мир весь христианский всегдашнее заступление сирот, вдовиц, отцов и матерей, о чадах своих молящих и вопиющих Богу: **Аллилуиа.**

Икос 6

Воспитай лучами благодати в душе чад моих, да просвещенные от Тебе свыше, узрят путь, ведущий в живот вечный, и последуют по нем, окормляемые под Твоим всемогущим Покровом, в Церковь Сына Твоего, идеже жизнь безконечная, и сего ради услыши мене, зовущую Тебе сице:

* Воспитай чад моих светом мира, да светит свет их пред людьми и да видяще их добрые дела, прославят Отца Небеснаго;
* Воспитай чад моих просвещением от Сына Твоего, да во свете Его узрят свет и направят стопы своя к Нему.
* Воспитай чад моих, выну обращающе очи сердца своего к Создателю всяческих;
* Воспитай чад моих, путеводствуя звездою утреннею, иже есть Сын Твой во обители праведников.
* Воспитай чад моих кроткими, молчаливыми и трепещущими словес Божиих;
* Воспитай чад моих любящими Тебя и Сына Твоего не токмо умом, но и сердцем.

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 7

Хотящу чадом моим вечнаго спасения, со слезами предстою пред честною Твоею иконою, Владычице, да не презри моления моего, зовущей Сыну Твоему: **Аллилуия.**

Икос 7

Дивными и неисследимыми судьбами Сына Твоего привлецы чад моих милостивою рукою под Свой благодатный Покров, да со усердием зову Ти:

* Воспитай чад моих ищущими прежде Царствия Божия и правды Его;
* Воспитай чад моих ходящими тесными вратами, ведущими в живот вечный.
* Воспитай чад моих на всяком месте творящими волю Сына Твоего и Бога;
* Воспитай чад моих стремящимися наследовати Небесное Царствие.
* Воспитай чад моих не глаголющими, ниже мыслящими хулу на Духа Святаго;
* Воспитай чад моих в малом числе избранных Твоих.

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 8

Странствующе в юдоли сей земной многоскорбной и многомятежной, чада мои, идеже обретут отраду и утешение, аще не в Тебе, Пречистая, спутешествуй же и настави их на путь истинный, да зовут Богу: **Аллилуия.**

Икос 8

Всем еси Мати милующая Ты, Владычице, и хощу да пребудеши Ею чадом моим. Се вручаю их в руце Твоя и во смирении прошу Тя:

* Воспитай чад моих бодрствующими и молящимися, да не внидут во искушение;
* Воспитай чад моих милосердными, якоже Отец Небесный милосерд есть.
* Воспитай чад моих во умилении младенчестем, яко детей есть Царство Божие;
* Воспитай чад моих меньшими всех, да будут пред Богом велики.
* Воспитай чад моих соблюдающими Слово Божие, причастниками блаженства райского их содевая;
* Воспитай чад моих благонадежными для Царствия Небеснаго.

**Воспитай, Владычице, чад моих (имена) достойна Царствия Небеснаго и наследниками вечных благ их сотвори.**

Кондак 9

Всякого добра души и сердца их исполни, отгоняя от них духа злосмраднаго безбожия, подающа от щедрот Твоих всем, но коегожде по потребе, да зову Богу: Аллилуиа.

Икос 9

Ветие суемудренных общению, глаголющих лжу на Твое всемощное заступление, избави их и призри на мя, верно вопиющую:

* Воспитай чад моих зело противящимися безбожникам;
* Воспитай чад моих крепко стоящими противу богоненавистных учений.
* Воспитай чад моих ложныя наставления неверующих учителей отвергающа;
* Воспитай чад моих не приемлющими духа сынов противления.
* Воспитай чад моих бегающими утех мира и прелестей мира сего;
* Воспитай чад моих уклоняющимися от зла и творящими благо.
* Воспитай чад моих любящими и молящимися о вразех своих;

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 10

Спасти хотя мир, Сын твой преиде с небесе призвати не праведников, но грешников на покаяние. Сего ради взмолись Сыну Твоему и скажи о чадех моих, да спасеннии Тобою воззовут Богу: **Аллилуиа.**

Икос 10

Стеною несокрушимою стани, Небесная Царице, чадом моим, да под Твоим блаженным Покровом возмогут содеяти множество благих дел, да и с ними зову Тебе сице:

* Воспитай чад моих ведущими творити волю Сына Твоего и Бога;
* Воспитай чад моих ненавидящими грех и всякое беззаконие.
* Воспитай чад моих любящими добро и всякую добродетель;
* Воспитай чад моих в чистоте непорочней.
* Воспитай чад моих восходящими по лествице живота своего на кийждо день;
* Воспитай чад моих в горести своей обращающа очи свои к Твоему милосердию.
* Воспитай чад моих в послушании и целомудрии Тебе служащих;

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 11

Пети Твое необоримое заступление выну сподоби чад моих **(имена)** и Твоею благодатию отверзи уста их вопити Богу: **Аллилуиа.**

Икос 11

Светоприемною свещею свыше, огневающей и истаивающей от любви к Тебе и Сыну Твоему и ближнему день и ночь живот их соделай и не презри мене зовущу Ти:

* Воспитай чад моих любити Тебя от всего сердца и помышления;
* Воспитай чад моих всегда взирающими на крест и страдания Сына Твоего.
* Воспитай чад моих отверзающими уста своя токмо на похваление и прославление благости Твоей;
* Воспитай чад моих ждущими пришествия Сына Твоего со слезами.
* Воспитай чад моих в молитве трезвенней и непрестанней;
* Воспитай чад моих в благоговении всегда Тебе предстоящими.
* Воспитай чад моих творящими добрый плод;

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 12

Благодатию неизреченной Духа Святаго напитай сердца чад моих, еже возлюбити токмо Сына Твоего и Бога, и Тебе, Преблагую, да быв подвигнуты Тобою, зову Царю всяческих: **Аллилуиа.**

Икос 12

Поюще Твое милосердие, им же милуеши и питаеши чад моих, молюся, не престай просити о них Сына Твоего, яко верую, все Тебе доступно есть, и исполни во благо мольбы моя таковая:

* Воспитай чад моих исполнена Духа Святаго;
* Воспитай чад моих обрестися на Суде Сына Твоего одесную.
* Воспитай чад моих живуща свята;
* Воспитай чад моих благодатию Духа Божия твердо на пути вернем пребывающа.
* Воспитай чад моих ненасытна алчуща и жаждуща осенения Духа Святаго;
* Воспитай чад моих совершенными, яко совершен Отец наш Небесный.

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 13

**О Всепетая Мати Иисуса Сладчайшего! Приими сие малое акафистное моление в воню благоухания о чадех моих (имена) и возьми их под Твой милосердный Покров. Еще же даруй им мыслити, ведати, слышати, глаголати и творити токмо тое, еже приближает к Тебе и Сыну Твоему, и способствует вечному спасению. И пошли им в жизни сей привременней все полезное к спасению душ их, да зовут Богу: Аллилуиа.**

(Этот кондак читается трижды, затем Икос 1 и Кондак 1)

Икос 1

Ангела с небесе послати чадам моим исходатайствуй, Пресвятая, у Сына Твоего и Бога, якоже и Тебе послан бысть хранитель прекрепкий — Гавриил Архангел, и сподоби мя взывати Тебе сице:

* Воспитай чад моих земными ангелами;
* Воспитай чад моих небесными человеками.
* Воспитай чад моих Твоими рабами;
* Воспитай чад моих зовуща Тебе: «Радуйся, Благодатная, Господь с Тобою».

**Воспитай, Владычице, чад моих (имена) достойна Небеснаго Царствия и наследниками вечных благ их сотвори.**

Кондак 1

Взбранной Воеводе и благой Воспитательнице рода христианского, яко избавльшеся от злых, благодарственная восписуем Ти раби Твои, но яко имущая державу непобедимую, от всяких бед моих чад свободи, да со слезами зову Ти: воспитай чад моих **(имена)** достойна Небеснаго Царствия и наследниками вечных благ их сотвори.

**МОЛИТВЕННЫЕ ВОЗДЫХАНИЯ РОДИТЕЛЕЙ ЗА ЧАД СВОИХ**

**1-я Молитва ко Господу Иисусу Христу**

 Господи Исусе Христе, Сыне Божий, молитв ради Пречистыя Твоея Матери услышим мя, недостойного раба (имя). Господи, в милостивой власти Твоей чада мои, рабы Твои (имена). Помилуй и спаси их, имени Твоего ради. Господи, прости им все согрешения вольные и невольные, совершенные ими пред Тобою. Господи, настави их на истинный путь Твоих заповедей и разум просвети светом Христовым во спасение души и исцеление тела. Господи, благослови их в доме, в школе, в пути и на каждом месте Твоего владычества. Господи, сохрани их под кровом Твоим святым от летящей пули, стрелы, меча, яда, огня, от смертоносной язвы и напрасной смерти. Господи, огради их от всяких видимых и невидимых врагов, от всякой беды, зол, несчастий. Господи, исцели их от всякой болезни, очисти от всякия скверны и облегчи их душевные страдания. Господи, даруй им благодать Духа Твоего Святаго на многие лета жизни, здравия и целомудрия во всяком благочестии и любви в мире с окружающими их ближними и дальними людьми. Господи, умножь и укрепи им умственные способности и телесные силы, Тобою дарованные им, Твое благословение на благочестивую и, если Тебе угодно, семейную жизнь и непостыдное деторождение. Господи, даруй мне, недостойному и грешному рабу Твоему (имя), родительское благословение на чад моих и раб Твоих в настоящее время утра, дня, ночи имени Твоего ради, ибо Царствие Твое вечно, всесильно и всемогущественно. Аминь.

**2-я Молитва ко Господу Иисусу Христу**

Сладчайший Исусе Христе, Боже сердца моего! Ты даровал мне детей по плоти и сотворил души их, иже Твои есть суть и вверил мне на краткий срок их вечные души для воспитания их Словом Твоим и благочестивым родительским примером, для того, чтобы они познали Тебя и Возлюбили Тебя всем сердцем своим, и всею душою своею, и всем разумом своим, и всею крепостию своею. Ты искупил нас Своею неоцененною Кровию и сего ради умоляю Тебя, Сладчайший мой Спасителю: благодатию Твоею прикоснись сердцам детей моих (имена) и крестников моих (имена), огради их страхом Твоим Божественным, удержи их от дурных наклонностей и привычек, от соблазнов этого мира, направи их на путь познания Тебя, Истины и Жизни, чтобы они научились отличать доброе от лукавого в сем веке и в покаянии проводили дни свои, и устрой жизнь их, яко же Ты Сам хощеши, и спаси души их, ими же веси судьбами. Аминь.

**3-я Молитва ко Господу Иисусу Христу**

Господи, Ты Един вся веси, вся можеши и всем хощеши спастися и в разум Истины прийти. Вразуми чад моих (имена) познанием истины Твоея и воли Твоея святыя, укрепи их ходити по заповедям Твоим и нас грешных помилуй, молитвами Пречистыя Матере Твоея, Богородицы и Приснодевы Марии, и святых Твоих:

св. вмч. Георгия Победоносца и родителей его мч. Геронтия и мц. Полихронии, св. Пророка и Крестителя Господня Иоанна Предтечи и родителей его св. пророка Захарии и праведной Елизаветы, Богоотец Иоакима и Анны, св. первоверховных Апостолов Петра и Павла и Апостолов от двенадцати и семидесяти, св. Архистратига Михаила, Архангелов: Гавриила, Рафаила, Уриила, Салафиила, Иегудиила и Варахиила, св. святителей Василия Великого, Григория Богослова и Иоанна Златоустого, св. блг. и Вел. кн. Александра Невского, Димитрия Донского, Владимира Серпуховского, Даниила Московского, страстотерпцев Бориса и Глеба, мч. Андрея Боголюбского, св. патриарха Московского Тихона и святителей Московских, св. прп. Серафима Саровского, Сергия Радонежского, Варлаама Хутынского, Александра Свирского, св. праведного Иоанна Кронштадского, святителей Николая Чудотворца и Спиридона Тримифунтского, св. вмч. Пантелеймона Целителя и Собора целителей и безсеребренников: Космы и Дамиана, Флора и Лавра, Кира и Иоанна, св. вмч. Димитрия Солунского, Феодора Тирона, Феодора Стратилата, Андрея Стратилата, Евстафия Плакиды, Никиты, Николая Нового Вуненского, мчч. Трифона, Иоанна Воина, Иоанна Русского, Иоанна Нового, мчч. Прова, Тараха и Андроника, св. свщмч. Иоанна Рижского, св. вмч. Евфимии Всехвальной, Варвары, Екатерины, Ирины, Анастасии Узорешительницы, Татианы, Марины, св. мчч. Веры, Надежды, Любови и матери их Софии, св. блж. Ксении Петербургской и Матроны Московской, св. свт. Луки Войно-Ясенецкого, Димитрия Ростовского, св. блг. Царевича Димитрия Угличского, св. равноап. Царя Константина и царицы Елены, св. равноап. Кн. Владимира и равноап. Кн. Ольги, св. царственных мучеников: царя Николая Второго, царицы Александры, цесаревен Ольги, Татианы, Марии, Анастасии и цесаревича Алексия и Собора Новомучеников и Исповедников Российских, и Всех святых в земле Российской просиявших и святых угодников Божиих лики которых написаны в нашем Храме и всех святых,

яко препрославлен еси со Безначальным Твоим Отцем и с Пресвятым и Благим и Животворящим Твоим Духом, ныне и присно, и во веки веков. Аминь.

**Молитва к Божией Матери**

О, Пресвятая Владычице Дево Богородице, спаси и сохрани под кровом Твоим чад моих (имена), всех отроков, отроковиц и младенцев, крещеных и безымянных и во чреве матери носимых. Покрой их ризою Твоего Материнства, соблюди их во страхе Божием и в послушании родителям, умоли Сына Твоего и Господа нашего, да дарует им полезная ко спасению их. Вручаю их Материнскому смотрению Твоему, яко Ты еси Божественный покров рабом Твоим. Аминь.

**Молитва к Ангелу-Хранителю**

Святые Ангелы-Хранители моих чад (имена), покройте своими покровами моих чад от стрел демонов, от глаз обольстителей, и сохраните их сердца в Ангельской чистоте. Аминь.

**Царице моя Преблагая**

Ца­ри́­це моя́ Преблага́я, На­де́ж­до моя́, Бо­го­ро́­ди­це, При­я́те­ли­ще си́­рых и стра́н­ных Предста́тельнице, скор­бя́­щих Ра́­дос­те, оби́­ди­мых Покрови́тельнице! Зри́ши мою́ беду́, зри́ши мою́ скорбь; помози́ ми, я́ко не́мощну, окорми́ мя, я́ко стра́нна! Оби́ду мою́ ве́­си, разреши́ ту, я́ко во́лиши: яко не и́мам ины́я по́­мо­щи, ра́­зве Те­бе́, ни ины́я Предста́тельницы, ни благи́я Уте́шительницы, то́кмо Те­бе́, о Бо­го­ма́­ти! Я́ко да сохрани́ши мя и покры́еши во ве́­ки ве­ко́в. Ами́нь.

Пресвятая Богородице просвети нас Светом Сына Твоего. Пресвятая Богородице спаси нас спаси нас. **Аллилуиа**.

##   Кондак Взбранной Воеводе

Взбра́нной Воево́де победи́тельная, я́ко из­ба́вль­ше­ся от злых, бла­го­да́р­ствен­ная воспису́ем Ти раби́ Твои́ Бо­го­ро́­ди­це: но я́ко иму́щая держа́ву непобеди́мую, от вся́­ких нас бед сво­бо­ди́, да зо­ве́м Ти: Ра́­дуй­ся Не­ве́с­то Не­не­ве́ст­ная.

**Достойно есть**

Досто́йно есть я́ко во­и́с­ти­ну блажи́ти Тя, Богоро́дицу, Присноблаже́нную и Пренепоро́чную и Ма́­терь Бо́­га на́­ше­го. Чест­не́й­шую Хе­ру­ви́м и сла́в­ней­шую без срав­не́­ния Се­ра­фи́м, без истле́ния Бо́­га Сло́ва ро́ждшую, су́­щую Богоро́дицу Тя ве­ли­ча́­ем.

**Величание Иконе Божией Матери:**

Велича́ем Тя,/ Пресвята́я Де́во,/ Богоизбра́нная Отрокови́це,/ и чтим о́браз Твой святы́й,/ и́мже то́чиши исцеле́ния// всем с ве́рою притека́ющим.

**Тропарь Пресвятой Богородице пред иконой Ея «Воспитание»**

глас 4

Воспита́вшейся во хра́ме во свята́я святы́х,/ оде́янней ве́рою и прему́дростию и безме́рным де́вством,/ Архистрати́г Гаврии́л принесе́ с небесе́ целова́ние/ и е́же ра́дуйся, ра́дуйся Благослове́нная,// ра́дуйся, Препросла́вленная, Госпо́дь с Тобо́ю.

Слава Отцу, и Сыну, и Святому Духу, и ныне, и всегда, и во веки веков. Аминь.

Господи, помилуй. *(Трижды)* Господи, Благослови.

Господи Иисусе Христе, Сыне Божий, молитв ради Пречистой Твоей Матери и всех святых помилуй нас. Аминь.